Yusuf al-Qaradawi

Pendidikan

Syeikh al-Qaradawi dilahirkan di Mesir pada tahun 1926. Beliau mengaji al-Quran ketika beliau berusia kurang 10 tahun. Beliau menyertai Institusi al-Azhar pada peringkatan sekolah rendah dan menengah. Kemudian, beliau memasuki Fakulti Teologi dan memperolehi Sijil 'Aliyya (bersamaan dengan ijazah BA sekarang ini) pada sekitar tahun 1952-53. Beliau juga memperolehi Ijazah Pengajaran daripada Fakulti Bahasa Arab pada tahun 1954.
Pada tahun 1960, beliau memperolehi Kajian Saringan Tinggi yang bersamaan dengan ijazah MA daripada Bahagian Sains al-Quran dan Hadis di Fakulti Teologi. Pada tahun 1973, beliau memperolehi ijazah PhD dengan hujahnya mengenai Az-Zakah fi Hal al-Mushlikat al-Ijtima'iyya (Zakat dan Pengaruhnya dalam Penyelesaian Masalah Sosial).

Kerjaya

Beliau menjawat jawatan sebagai seorang khatib, guru dan penulis di al-Awqaf dan al-Azhar. Beliau telah menerbitkan lebih 100 buah buku yang menyentuh pelbagai aspek kehidupan Islam, kesusasteraan dan puisi. Antaranya bukunya yang terkenal ialah Halal dan Haram di dalam Islam dan Keutamaan Gerakan Islam pada Fasa Akan Datang. Karya beliau juga banyak diterjemah dalam pelbagai bahasa termasuk bahasa Melayu. Antara karya-karya beliau yang dilesen dan diterbitkan oleh PTS adalah:
1)     Sunnah vs. Bid’ah
2)     Fiqh Jihad Jilid 1 dan Jilid 2
3)     Masa dalam Kehidupan
4)     Mukjizat Sabar dalam Al-Quran
5)     Fatwa untuk Wanita
6)     Wanita-Wanita Syurga
7)     Fatwa Palestin
8)     Fiqh Hiburan dan Rekreasi
9)     Fiqh Keutamaan
10)  Isu Akidah antara Salaf dan Khalaf
11)  Fatwa Kontemporari Jilid 1, Siri 1 (Al-Quran, Hadith, dan Akidah)
12)  Fatwa Kontemporari Jilid 1, Siri 2 (Ibadah)
13)  Fatwa Kontemporari Jilid 1, Siri 3 (Wanita dan Keluarga) dan banyak lagi .
PTS juga menerbitkan buku Halal dan Haram dalam Islam edisi kemas kini dan terbaru.Terbitan pertama buku ini pada tahun 1960. Ia sudah diulang cetak sebanyak 70 kali dalam bahasa Arab, malah turut diterjemah ke dalam bahasa lain di seluruh negara di pelusok dunia. Terbaru, buku ini turut dicetak menggunakan kaedah Braille bagi orang yang kurang upaya. Antara kelebihan buku ini berbanding buku Halal dan Haram terjemahan penerbit lain adalah:
1. Pembahagian bab mengikut topik memudahkan rujukan pembaca.
2.     Menggunakan bahasa Melayu tinggi dengan gaya bahasa yang mudah difahami oleh semua latar belakang pendidikan.
3.     Terdapat huraian oleh penterjemah pada nota hujung bagi istilah yang sukar difahami.
4.     Dr. Yusuf Al-Qaradhawi menambahbaik isi kandungan berbanding cetakan sedia ada sejak lebih 40 tahun yang lalu.
5.     Beberapa hadith yang dilihat tidak perlu dalam edisi sebelum ini dibuang. Namun, ia tidak menjejaskan hukum asal yang terkandung dalam buku ini.
6.     Terdapat juga jawapan balas beliau terhadap mereka yang mengkritik fatwanya dalam buku Halal dan Haram ini.

Tokoh Maal Hijrah

Pada 18 Disember 2009, beliau dinobat sebagai Tokoh Maal Hijrah Peringkat Antarabangsa sempena sambutan Maal Hijrah 1431/2009 Malaysia. Timbalan Yang di-Pertuan Agong, Sultan Abdul Halim Mu'adzam Shah menyampaikan anugerah itu di Pusat Konvensyen Antarabangsa Putrajaya (PICC), Malaysia. Yusuf memperoleh wang tunai sebanyak RM100,000, sebuah plak, pingat dan sijil penghargaan.
Beliau kagum terhadap kebangkitan Malaysia sebagai sebuah negara Islam yang menjadi kebanggaan umat di seluruh dunia.Beliau mempunyai hubungan yang akrab dengan individu, ulama dan institusi di Malaysia. Beliau telah beberapa kali datang ke negara ini atas jemputan universiti dan masjid-masjid serta berjumpa dengan sebilangan guru-guru selain pelajar-pelajar. Satu ketika beliau dibawa menaiki pesawat tentera bagi memudahkannya sampai ke negeri yang dilawati dengan lebih cepat. Pertemuan diadakan dengan pemimpin UMNO mahupun PAS serta pernah menerima anugerah daripada Universiti Islam Antarabangsa Malaysia (UIAM).

Memuji Kerajaan Malaysia

Pengerusi Al-Quds International Institution (QII), Sheikh Yusuf al-Qaradawi memuji usaha dan Peranan Malaysia memperjuangkan keamanan, keadilan dan kemanusiaan di dunia Islam dalam perjuangan rakyat Palestin.Peranan Malaysia telah mendapat pujian menerusi dua pucuk surat yang diutuskan kepada kerajaan Malaysia Khususnya kepada Perdana Menteri Malaysia Datuk Seri Najib Razak dan Timbalan Perdana Menteri Malaysia, Tan Sri Muhyiddin Yassin.
Al-Qaradawi menyatakan dalam surat tersebut beliau melahirkan penghargaan dan terima kasih terhadap dedikasi dan komitmen Malaysia yang menyokong perjuangan di Baitulmuqaddis.Selain dari itu juga beliau menyatakan bahawa Datuk Seri Najib Razak antara yang pertama dan terawal menyokong perjuangan adil dan kemanusiaan, isu Palestin dan Baitulmaqdis dan amat tersentuh dengan keprihatinan Najib Razak dalam konteks ini khususnya berhubung keperluan segera bagi inisiatif seumpamanya.Sehubungan dengan itu Malaysia telah diiktiraf sebagai antara negara Islam yang mempunyai strategi pembangunan mengagumkan dan terbuka, kini menjadi pusat rujukan dan contoh bagi dunia Islam. Malah dalam surat itu juga menyebut pencapaian yang membanggakan mereka tentang kejayaan mewujudkan cawangan QII di Malaysia, pencapaian yang mungkin tidak dapat direalisasikan tanpa sokongan dan naungan Najib Razak.
Beliau merujuk kepada pelancaran Al-Quds Foundation Malaysia, sebuah yayasan kebajikan untuk rakyat Palestin, yang antara lain mendidik masyarakat mengenai isu di negara berkonflik itu di samping membantu rakyat Palestin.Kejayaan Malaysia menamatkan konflik dan penderitaan kira-kira 40 tahun di selatan Filipina itu, turut dipuji Pensyarah Kanan Universiti Pertahanan Nasional, Dr Mohd Ridhuan Tee Abdullah .Pujian Al-Qaradawi adalah satu pengiktirafan dunia kepada Malaysia.